Mikko Keinonen

Juuret syvällä kivessä
2026-08-31 14:00 - 16:00 (Europe/Helsinki) | Poleeni, Savontie 13, Pieksämäki, 76100, Finland
Juuret syvällä kivessä -essee-elokuvan erikoisnäytös. Ohjaaja Mikko Keinonen on paikalla esityksessä, ja elokuvan jälkeen on mahdollisuus keskusteluun.
Elokuvan kuvaus
Juuret syvällä kivessä on arjen surrealismia juhlistava, tragikoominen essee-elokuva nykyajassa henkiin heräävästä muinaistarinasta
ja matkasta tarinan ja sen kertomisen äärelle. Se on sekoitus mystiikkaa, romantiikkaa, filosofiaa ja tilannekomediaa, jossa on lisämausteena kauniita maisemia, söpöjä eläimiä ja palavia sohvia.
Ohjaajan sana:
“15 vuotta sitten elämäämme tuli Arra, pronssikaudella elänyt shamaaninainen, joka alkoi kommunikoida vaimoni Mylènen välityksellä. Arra oli viisas ja rakastava, mutta myös nälkäinen ja huumorintajuinen. Hän tutki uteliaana nykymaailma ja jakoi samalla pala palalta muistoja omasta elämästään ja onnellisesta rauhaa rakastavasta heimostaan, jonka tarina päättyi traagisesti Kermajärven jäälle hiljaisena talvipäivänseisauksen aamuna.
Arra halusi, että hänen heimonsa muisto pysyy elossa ja ilmoitti, että minun tehtäväni on kertoa hänen tarinaansa eteenpäin. Olin innokas ottamaan tehtävän vastaan, mutta se oli vaikeampaa kuin luulin, sillä minun piti ensin kasvaa kertojan rooliin. Itse asiassa se oli vaikein polku, jonka olen koskaan kulkenut.
Arra opetti, että on tärkeää saada ihmiset nauramaan, koska nauraminen on paras tapa kiittää henkiä. Hän opetti myös, että hyvä tarina saa ihmiset myös itkemään ja ajattelemaan. Juuret syvällä kivessä täyttää Arran vaatimukset, sillä se on moniulotteinen sekoitus mystiikkaa, romantiikkaa ja hillitöntä tilannekomediaa. Se on arjen surrealismia juhlistava essee-elokuva Arrasta, Mylènestä ja minusta ja traagisesta rakkaustarinasta, joka herää yllättävällä tavalla henkiin nykyajassa.”
Käsikirjoitus ja ohjaus: Mikko Keinonen.
Kuvaus ja äänitys: Mikko Keinonen, Nino Kuu, Mylène Meursault.
Drone-kuvaus: Ilja Valter
Musiikin äänitys: Ari Kaartinen, Harri Loiva, Patrick Tubin McGinley, Stephan Plank.
Äänisuunnittelu: Salla Hämäläinen
Musiikki: Chanan Hanspal, Alexey Chichakov, Marcello Giannandrea,
Hanna Järvi, Mike Keneally, Harri Loiva, Laura Sovio.
Leikkaus: Mikko Keinonen
Kertoja: Mikko Keinonen.
Päähenkilöt: Mylène Meursault, Mikko Keinonen, Otso Keinonen, Emma Keinonen.
Muut henkilöt esiintymisjärjestyksessä:
Timo Miettinen, Juha Pentikäinen, Veeti-Kalle Dahl, Santeri Patrikainen. Hannu Jääskeläinen, Heikki Liukko, Osmo Pelkonen, Martti Issakainen, Niina Juvonen, Tomi Laurikainen, Pia Paananen, Ville Paukkonen, Henna Pöyhönen, Laura Sovio, Jaana Lindblad, Plat Lindblad, Leena Silfverberg, Paul Silfverberg, Jukka Keinonen, Jali Jumisko, Tuula Paul
Tuki: Suomen Elokuvasäätiö / käsikirjoitustuki, Heinäveden kunta, TAIKE / HAMA-tuki
Tuotanto: Soisalo-Media / Heinäveden Muinaisseura ry / KOVAMENO osk 2026
Tuottaja: Mikko Keinonen
